Behandelingspakkette vir verkragtingslagoffers eindelik op pad | Maroela Media
Behandelingspakkette vir verkragtingslagoffers eindelik op pad
Behandelingspakkette vir verkragtingslagoffers is ná baie jare van oponthoud en vertragings uiteindelik op pad na alle polisiestasies nadat ‘n toepaslike tender vir die verskaffing daarvan onderteken is.
Genl. Bheki Cele, minister van polisie, het geantwoord op ‘n parlementêre vraag deur Andrew Whitfield, die DA-LP wat nou al geruime tyd ŉ veldtog voer ten behoewe van beter behandeling van verkragtingslagoffers deur die polisie.
Die rede vir die vertraging met die lewering van die behandelingspakkette die afgelope drie jaar was volgens Cele dat tenders vir die verskaffing van die pakkette gepubliseer is, maar dat geeneen van die tenderaars aan die tendervereistes kon voldoen nie, sodat daar redelik gemeng en gepas moes word om die pakkette van verskillende leweransiers af saamgestel te kry – wat uiteraard nie ‘n optimum-situasie was nie.
Daar is verskillende behandelingspakkette. Onder meer verskil die behandeling van volwasse slagoffers van die behandeling van kinderslagoffers, en ook van beskuldigdes.
Vanjaar het ‘n maatskappy wat aan al die vereistes voldoen, uiteindelik vir die kontrak getender, te wete Acino Forensic.
Die waarde van die driejaarkontrak beloop altesaam R498 miljoen.
Cele het nie ‘n presiese aanduiding gegee van wanneer elke polisiestasie in die land behandelingspakkette sal hê nie.
‘Cele se retoriek oor vuurwapens klink soos Hitler, Amin’
Devil · 1 week gelede
Ek verbeel my die regering het al verlede jaar die versekering gegee dat alle polisiestatsie ALREEDS oor die pakkette beskik?
Astrain · 1 week gelede
Korrupsie, tenderbedrog kan ek waarborg is alweer hier betrokke…